OpenLLM-France/wikimedia huggingface dataset:
# Aizpea Oihaneder

Aizpea Oihaneder (Donostia, Gipuzkoa, 1975) euskal sukaldari eta telebista aurkezlea da. Txikitatik argi zuen sukaldaria izan nahi zuela. Bederatzi urte besterik ez zituela, eta bere jaunartzean aurrezki libreta bat ireki ondoren, diru hori bere lehen jatetxea abiarazteko erabiliko zuela pentsatu zuen. Hainbat jatetxetan aritu ondoren, 2008an Xabier Diez sukaldariarekin batera Xarma Cook & Culture jatetxea zabaldu zuen Donostian, Zurriola hondartza parean, hain zuzen ere, eta gaur egun arte bi Repsol Eguzki lortu ditu jatetxeak.

## Ibilbide profesionala

Donostiako Ostalaritza eta Sukaldaritza Goi Eskolan ikasketak egin ondoren, nazioarteko sukaldari handiekin trebatu zen, besteak beste: Juan Mari Arzak, Martin Berasategi, Santi Santamaria edo Michel Bras.
1997an ikasle hasi zen Arzak jatetxean. Urtebete beranduago, 1998an, Monasterio de Rocamador jatetxera joan zen, Badajozko probintziako Almendral udalerrian, eta bertan lanean zegoela Michelin Izarra lortu zuten. Bertan bost urte lan egin ondoren, Garesko Mesón del Peregrino eta Donostiako Mil Catas jatetxeetan egin zuen lan.

## Lanak
### Aurkeztutako saioak

2012an Oihaneder bere saltsan sukaldaritza saioa aurkeztu zuen ETB 1 telebista katean, Euskal Irrati Telebistan sukaldaritza saio bat aurkeztu duen lehenengo emakumea izan zen, beraz.
2017an hasi zen El señor de los bosques saioan kolaboratzen RTVEko La 2 telebista katean. Telesaila igandero arratsaldeko 19.45etan emititzen da.
| Urteak | Saioa | Telebista-katea |
| 2012 | Oihaneder bere saltsan | ETB 1 |
| 2017 | El señor de los bosques | La 2 |

### Liburuak

2021ean "La cocina es tuya" liburua argitaratu zuen Juan Luis Arconadarekin batera, "Pequeña escuela de la vida con El Hematocrítico" bildumaren barruan. Liburuan egunerokoan jan ohi ditugun elikagaien jatorri eta ezaugarriei erreparatzen die, baita noiz eta nola erabiltzen hasi ziren kontatu ere. Ilustrazio eta xehetasun asko biltzen ditu eta, horregatik, errezeta bildumek baino askoz aukera zabalagoa eskaintzen du janaria prestatzeko. Hurbileko produktuak erabiltzen ditu batik bat eta ekoizpen-eredua ere tradizionala da obra honetan.

## Erreferentziak

* ↑ «Oihaneder bere saltsan | sukaldaritza saioa | ETB1 |EITB Oihaneder bere saltsan» www.eitb.eus (Noiz kontsultatua: 2022-04-11).
* ↑ (Gaztelaniaz) «El señor de los bosques : Tus programas favoritos de TVE, en RTVE Play» RTVE.es (Noiz kontsultatua: 2022-04-11).
* ↑ (Gaztelaniaz) Bilbao, Rosana Lakunza /. (2022-02-06). «Aizpea Oihaneder: "No estamos en las quinielas de las estrellas Michelin"» Deia (Noiz kontsultatua: 2025-03-05).

## Kanpo estekak

* Datuak: Q30467174
# Aiztunalde

Aiztunalde Berastegiko auzoa da, herriaren ipar-mendebaldean, Elduainekin mugan. Zelaiko errekak banatzen du Elduainalde auzotik. Auzoa erreka horrek eta Sapel errekak bat egiten duten lekuan dago.

## Kanpo estekak

* Aiztunalde auzoa Gipuzkoako Datu Espazialen Azpiegituran
* Datuak: Q12253008
# Píla (Lučeneceko barrutia)

Píla Eslovakiako udalerri bat da, Lučeneceko barrutian kokatuta. 7,55 km²ko azalera du eta 255 biztanle 2017ko datuen arabera.

## Historia

Idatzizko lehen aipamena 1456. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q608583
* Multimedia: Píla, Lučenec District / Q608583
# Manuel García Prietoren hirugarren gobernua

Manuel García Prietoren hirugarren gobernua, 1918ko azarotik abendura, laburra eta ezegonkortasunak markatua izan zen. 1918ko azaroaren 9an hartu zuen kargua, Antonio Mauraren lekua hartuz. Bere agintaldian, García Prieto kontzentrazioko gobernu bat osatzen saiatu zen, hainbat alderdi politikorekin, baina zailtasun nabarmenei aurre egin zien, unean uneko krisi politiko eta sozialaren ondorioz. Bere gobernua 1918ko abenduan desegin zen, Mankomunitatearen Proiektuak eragindako krisiaren aurrean

## Kabinetea

Ministroen Kontseilua, 1918ko azaroaren 9a – abenduaren 5a :
| Funtzioa | Izena eta abizenak | Denbora |
| Ministroen Kontseiluko presidentea | Manuel García Prieto | 1918ko azaroaren 9a – abenduaren 5a |
| Sustapen ministroa | Manuel García Prieto | 1918ko azaroaren 9a – abenduaren 5a |
| Estatu ministroa | Romanonesko kondea | 1918ko azaroaren 9a – abenduaren 5a |
| Agintaritza ministroa | Luis Silvela y Casado | 1918ko azaroaren 9a – abenduaren 5a |
| Grazia eta Justizia ministroa | José Roig y Bergadá | 1918ko azaroaren 9a – abenduaren 5a |
| Gerra ministroa | Dámaso Berenguer | 1918ko azaroaren 9a – abenduaren 5a |
| Itsas Armada ministroa | José María Chacón y Pery | 1918ko azaroaren 9a – abenduaren 5a |
| Ogasun ministroa | Santiago Alba Bonifaz | 1918ko azaroaren 9a – abenduaren 5a |
| Irakaskuntza Publikoa eta Arte Ederretako ministroa | Julio Burell | 1918ko azaroaren 9a – abenduaren 5a |
| Hornikuntza ministroa | Pablo Garnica | 1918ko azaroaren 9a – abenduaren 5a |

## Kanpo estekak

* Datuak: Q25397482
# Pehleviera

Pehleviera ekialdeko irandar hizkuntza da.
Sasaniar Inperioaren garaian (224-654) prestigiozko hizkuntza bilakatu eta beste eskualdetan ere mintzatua izan zen. Antzinako persieraren ondorengoa, IX. mendean egungo persierak ordezkatua izan zen. Adituek pehleviera Erdi Aroko persiera ere izendatu dute, baina bertoko hizkuntzan pārsīk, (euskaraz: "Pārsko hizkuntza" esan nahi duena) zuen izena.
Idazteko pahlavi izeneko alfabetoa erabili zuten. Bere ISO 639 kodea 'pal' da.

## Erreferentziak

* ↑ 47. araua - Hizkuntza hilak eta klasikoak. Euskaltzaindia (Noiz kontsultatua: 2010-12-23).

## Kanpo estekak

* Datuak: Q32063
* Multimedia: Middle Persian language / Q32063
# Diana Vixniova

Diana Viktorovna Vixniova —errusieraz: Диана Викторовна Вишнёва— (San Petersburgo, Sobietar Errepublika Sozialisten Batasuna, 1976ko uztailaren 13a) errusiar ballet-dantzaria da, Mariinski Antzokiko balleteko (lehen Ballet Kírov) artista nagusia eta American Ballet Theatrekoa.

## Biografia

Vixniova San Petersburgon jaio zen eta Agrippina Vaganova Ballet Akademian ikasi zuen. Hantxe lortu zituen nota altuenak institutu horren historian.
2008an, Vishneva Haurren Ongizaterako Elkarte Errusiarreko (RCWS) Zuzendaritza Batzordean sartu zen.

## Lan ibilbidea

1995ean graduatu ondoren, Mariinski Antzokian hasi zen lanean, eta 1996an dantzari-postu nagusira igo eta Danseren Prix Benois lortu zuen. 2002an Londresko Royal Opera Housen dantzatu zuen lehen aldiz José Carlos Martínezekin Kixote/ Don Quijote lanean, Rudolf Nuréyev-ek koreografiatua. 2003ko udaberrian, lehen aldiz lan egin zuen American Ballet Theatre-rekin.

### Interpretatutako paperak

Vixniovaren errepertorioa Kixote/ Don Quijote, Romeo eta Julieta, La bayadera, Loti ederra/ La Bella durmiente, Beltxargen aintzira/El lago de los cisnes eta Giselle dira. Koreografo modernoentzako paperak ere interpretatu ditu, hala nola George Balanchine, William Forsythe eta Roland Petit. Kritikaren goraipamen handiak jaso zituen Rubíes lanarengatik —Joyas de Balanchine balletaren bigarren mugimendua, Igor Stravinskiren pianorako eta orkestrarako kapritxoa (1929) 19 minutuko partituran—, Gisellek eta Kenneth MacMillanen Manonek interpretatua. Bere bikoteak artista bikainak dira, besteak beste, Ángel Corella eta Vladimir Malakhov.

### Hainbat balletekin aritua

Ballett Kírovez gain, beste konpainia ospetsu batzuetan ere aritu da, hala nola Bolshói Antzokiko balleta, Parisko Operako Baleta, American Ballet Theatre, La Scalako Antzokia eta Berlingo Opera. Sochi 2014 Joko Olinpikoen hasierako ekitaldian ere parte hartu zuen.

## Sariak eta aintzatespenak

People's Artist of the Russian Federation (2007) Golden Mask (2001) Merited Artist of the Russian Federation State Prize of the Russian Federation (2000) Golden Mask (2009)

## Iruditegia

* Diana Vishneva Giselle rolean, 2007
* 2014
* Diana Vishneva Phantom Flex4K kamerekin grabitazio multzoan filmatua: Aldaketa denboran eta espazioan , 2014
* Gravitation lanean, 2015

## Erreferentziak

* ↑ Prima Ballerina With Supple Grace and a Will of Steel. .
* ↑ Dancers: Principals: Diana Vishneva
* ↑ About Us: Board of Directors. .

## Kanpo estekak

* Web oficial
* Galería de imágenes
* Calendario de Artistas Mariinsky
* Datuak: Q252515
* Multimedia: Diana Vishneva / Q252515
# Festoi

Festoia (frantsesez feston, italieraz festone, latinez festo), hostoz, hostotzaz, frutaz eta antzeko gaiez osatutako kate edo girlanda bat da, apaingarri modura erabilia eta orokorrean bi punturen artean kurba bat osatuz egina da.

## Ezaugarriak

Antzinako greziarrek eta erromatarrek diseinatu zuten eta, neurri handi batean, aldare, friso eta paneletan dekorazio nagusia zen.
Jatorria, ziurrenik, jaietan aldareen inguruan, harlanduzko harrietan zintzilik jartzen zuten benetako loreen, fruituen eta bestelakoen irudikapena da.
Geroago arkitektura neoklasikoan eta apaingarrietako arteetan ere, erabilia izan da batez ere zeramika lanetan.

## Kanpo estekak

* Datuak: Q929132
* Multimedia: Festoons / Q929132
# Euriloko

Euriloko (antzinako grezieraz: Εὐρύλοχος) greziar mitologiako pertsonaia da. Homeroren Odisean Ulisesen ontziko bigarren agintedun gisa ageri da. Ulisesen koinatua ere bada honen arreba Ktimenerekin ezkonduta dagoelako. Pertsona koldar eta berekoi gisa ageri da eta hainbat liskar sortuko ditu Ulisesen ontzian. Horietan larriena Heliosen behiak lapurtzea izango da Ulisesen aginduaren aurka, izan ere, Tiresias igarleak eta Zirtze jainkosak esana baitzioten Ulisesi hori egiten zuena galbidera joango zela.
Ulises lagunengatik urruti zegoenean xaxatzen ditu Eurilokok behiak hartzera:
| « | Lagunak, entzuidazue zer esatera noan, orain gaitz asko sufritzen ari bazarete ere: Hiltzea mortal gaixoei nolanahi gaizki zaie; mingarriena, ordea, dute gosez hiltzea, eta nork bere patua horrela topatzea. Eguzkiren behietatik har ditzagun onenak [...] Eta gertatzen bada behi adar-zut hauengatik jainkoa haserretu eta ontzia hondatu gura izatea, eta hartarako baimena ematen badiote beste jainkoek, halere, askoz nahiago nuke kresala edanda behingoz itsasoan hiltzea, ezen ez uharte mortu honetan pixkanaka bizia ahituz joan eta azkenean hiltzea. | » |
| — Odisea |||

## Erreferentziak

* ↑ Matías Múgicaren itzulpena Balea Zuria argitaletxearentzat (2025), 267. or.
# Ulysses (1954ko filma)

Ulysses (euskaraz: «Ulises») 1954ko abenturazko drama filma da, Mario Camerini eta Mario Bava italiar zinemagileek zuzendu zutena. Homeroren Odisea-n eta Ulises pertsonaian oinarriturik dago. Kirk Douglas, Silvana Mangano, Anthony Quinn, Franco Interlenghi eta Rossana Podestà izan ziren antzezle nagusiak.

## Argumentua

Oharra: Atal honek istorio osoa edo amaiera argitzen du.
Troiako Gerra greziarren garaipenarekin amaitu ostean, Ulises (Kirk Douglas) eta haren gerlari taldea hamar urtez nabigatuko dute itsasoan barna, Itaka jaioterrira iritsi aurretik, arrisku eta estualdi izugarriei aurre eginez.

## Aktoreak

* Silvana Mangano: Zirtze/Penelope
* Kirk Douglas: Ulises
* Anthony Quinn: Antinoo
* Rossana Podestà: Nausikaa
* Jacques Dumesnil: Altzinoo
* Daniel Ivernel: Euriloko
* Sylvie: Euriklea
* Franco Interlenghi: Telemako
* Elena Zareschi: Kasandra
* Evi Maltagliati: Antiklea
* Ludmilla Dudarova: Arete
* Tania Weber: Leukanto
* Piero Lulli: Achilles
* Ferruccio Stagni: Mentorea
* Alessandro Fersen: Diomedes
* Oscar Andriani: Kalops
* Umberto Silvestr: Polifemo
* Gualtiero Tumiati: Laertes
* Teresa Pellati: Melanto
* Mario Feliciani: Eurimako
* Michele Riccardini: Leodes

## Kanpo estekak

* IMDBko fitxa irakurgai (Ingelesez)
* Datuak: Q958327
* Multimedia: Ulysses (1954 film) / Q958327
# Mairéad Farrell

Mairéad Farrell, irlanderaz Máiréad Ní Fhearghail edon Mairéad Ní Fhearail (1957ko abuztuaten 3a, Belfast, Ipar Irlanda - 1988ko martxoaren 6, Gibraltar), irlandar errepublikarra eta Behin-behineko IRAko kide bat izan zen, 1988an Flavius operazioan Gibraltarren SASko britainiar soldaduek eraila.
Sinn Féin alderdiko izen bereko Mairéad Farrell politikariaren izeba.
# Balbino Sáenz

Balbino Sáenz Olarra (Donostia, 1962ko apirilaren 8a) gipuzkoar ETAkidea da. ETAren kidea izategatik eta José Barrionuevo eta Matilde Fernández ministro ohiak erailtzea saiatzegatik 108 urteko kartzela zigorra ezarri zioten.
2025eko martxotik aske.

## Erreferentziak

* ↑ «Francia entrega a Susper» El País 2010-6-23.

## Kanpo estekak

* Datuak: Q5717132
# Alamillo

Alamillo Ciudad Realgo udalerria da, Montes Sur eskualdean dagoena.
2009ko urtarrilaren 1eko erroldaren arabera 554 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1631889
* Multimedia: Alamillo (Ciudad Real) / Q1631889
# José Goñi

    Artikulu hau Argentinako pilotariari buruzkoa da; Nafarroako elizgizon eta historialaria gaitzat duena beste hau da: «José Goñi Gaztanbide»
José Goñi (Chivilcoy, 1873 - Buenos Aires, 1930), pilota munduan Porteño bezala ezaguna, argentinar pilotaria izan zen, trinketeko esku pilotan aditua. Gurasoak Argentinara joandako Martin Goñi Iraizoz (Odieta, Nafarroa) eta Telesfora Erostarbe Elorza (Oñati, Gipuzkoa) zituen.
Argentinan eta Uruguain garaipen handiak lortu ondoren, 1897an Ipar Euskal Herrira joan zen lehenbizikoz bertoko izarrekin jokatzeko. Hilabete batzuk Euskal Herrian eman ondoan, urte berean bere jaioterrira itzuli zen, 1897an. Handik bi urtera, 1899ko uztailean berriro ere Euskal Herrian ikusi zuten jokatzen. Garai hartako pilotari guztiekin neurtu zituen indarrak Chivilcoyko pilotariak, guztiekin: Dongaitz, Urzelai, Txikito Azkoitikoa, Txikito Kanbokoa, Zamorano, Soudre "Vasquito" eta abar. XX. mendean, 1902tik aurrera bere ospea pixkanaka pixkanaka ahulduz joan zen, alkoholismoak eta sifiliak eraginda. 1906ko udan jokatu zituen azken partidak. Azaroaren 4an Amiral Troude itsasontzian, Bordeleko kaitik abiatuta, Buenos Aires bidean jarri zen. Urte asko Argentinako hiriburuan eman zituen, ospitale psikiatriko batean. 1930eko azaroaren 3an eman zuen azken arnasa. Oso bazterturik egon da bere irudia pilotaz idatzi diren historietan. Trinketek ezagutu izan duen pilotaririk hoberenak beste trataera bat merezi zuen.

## Erreferentziak

* ↑ "Nosotros Los Vascos, Juegos y Deportes" (I, La Pelota Vasca). Lur Argitaletxea, SA. ISBN 84-7099-261-9
* Datuak: Q9013899
# Mikel Ibarguren Egibar

    Artikulu hau euskal aktoreari buruzkoa da; beste esanahietarako, ikus «Mikel Ibarguren».
Mikel Ibarguren Egibar (Zestoa, Gipuzkoa, 1995eko uztailaren 19a), antzerki, zinema eta telebistako euskal aktore bat da.

## Antzerkia

* "Orlack" Eromen Producciones. 2019
* "Kaffka" Kamikaz Producciones. 2018
* "Armairuko apalak", zuzendaria: Agurtzane Intxaurraga. Teatro HIKA. 2018
* "Elurra" Eromen Producciones. 2017
* "Sweeney Todd" Eromen Producciones. 2016
* "La importancia de ser Ernesto" Eromen Producciones. 2015
* "El retablo de la avaricia, la lujuria y la muerte", zuzendaria: Amancay Gaztañaga. 2015
* "Muerte accidental de un anarquista", Dario Fo. 2014
* "Sueño de una noche de verano", zuzendaria: Amancay Gaztañaga. 2014
* "Noche de reyes" Eromen Producciones. 2014
* "Oh papá, pobre papá, mamá te ha metido en el armario y a mí me da tanta pena", Arthur Kopit. 2013
* "Medida por medida", William Shakespeare. 2013

## Filmografia
### Telebista

* "Euskaltzaindia", zuzendaria: Fermin Etxegoien. Beittu Producciones. Dokumentala, 2019
* "Korosagasti", zuzendaria: Asier Sistaeta. Erabaki Producciones. Luzemetraia, 2018
* "Ane & Kepa", zuzendaria: Xabier Larrazabal. Larrotxene Producciones. Laburmetraia, 2018
* "Aita Menni", zuzendaria: Saioa Murua. 2018
* "Azken Otsoa", zuzendaria: Iker Maguregi. Lapatx Producciones. Laburmetraia, 2018
* "Afaria", zuzendaria: Aizpea Goenaga eta Ignacio Arrue. De Milagro PC Producciones. Laburmetraia, 2018
* "Aroa", zuzendaria: Oier Arregi. 3TIK Producciones. Laburmetraia, 2017
* "Car" Dir. Imanol Eppherre. MU Producciones. Laburmetraia, 2017
* "Bosque", zuzendaria: Fabio de las Morenas. 3TIK Producciones. Laburmetraia, 2017
* "Suicidio", zuzendaria: Irati Uzkudun. CIV Producciones. Laburmetraia, 2017
* "Zure etxean ala nirean", zuzendaria:. Jon Lasa. MU Producciones. Laburmetraia, 2016
* "Ulises", zuzendaria: Aitor Gutierrez. Morituri Producciones. Laburmetraia, 2016
* "Zulo", zuzendaria: Amancay Gaztañaga eta Erika Olaizola. Colectivo Kamikaz. Laburmetraia, 2015
* "Gero", Trini Fox. Bideoklipa, 2016

### Zinema

* "Korosagasti", zuzendaria: Aritz Sustaeta. Erabaki Produkzioak. 2020
* "Begia begi truk", zuzendaria: Ekhiotz Mancisidor. 2020
* "IXA", zuzendaria: Olatz Beobide. 2deo. Goiena Producciones. 2019
* "Maradona. Sueño bendito", zuzendaria: Alejandro Aimetta eta Roge Gual. Amazon Prime, 2019
* "Puntu Koma", zuzendaria: Maru Solores. EITB, 2018
* "3 Txulo", zuzendaria: Ane Rotaetxe. Baleuko Producciones. 2016/2017
* "Mari", zuzendaria: Ane Gabarain. Katemino Producciones. Web-Serie, 2017
* "Baskoniako Historia bat", zuzendaria: Alberto Santana eta Josu Venero. EITB, 2015

## Kanpo estekak

* Mikel Ibarguren aktorearen fitxa irakurgai (Gaztelaniaz)
* Datuak: Q64362263
# Alba de Tormes

Alba de Tormes Salamancako udalerria da.
2009ko urtarrilaren 1eko erroldaren arabera 5.331 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q946344
* Multimedia: Alba de Tormes / Q946344
# Andoni Gorosabel

Andoni Gorosabel Espinosa (Arrasate, Gipuzkoa, 1996ko abuztuaren 4a) Euskal Herriko futbolaria da.

## Biografia

Eskuin edo ezker atzelari moduan jokatzen du. Urte gehienak Errealan jokatu ditu. 2023ko udan Alavesek fitxatu zuen. Berriz, 2024ko udan Athleticekin sinatu zuen 2028rarte. 2024ko Abuztuaren 15ean egin zuen debuta Athleticekin San Mamesen Getaferen aurkako ligako lehen neurketan.

## Ibilbide profesionala

2024ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Beasain | 3. | 2014/15 | 33 | 1 | - | - | - | - | - | - | | | - | - | 33 | 1 |
| Beasain | Denera | Denera | 33 | 1 | - | - | - | - | - | - | | | - | - | 33 | 1 |
| Berio | 3. | 2015/16 | 34 | 1 | - | - | - | - | - | - | | | - | - | 34 | 1 |
| Berio | Denera | Denera | 34 | 1 | - | - | - | - | - | - | | | - | - | 34 | 1 |
| Real Union | 2.B | 2016/17 | 29 | 1 | 0 | 0 | - | - | - | - | | | - | - | 29 | 1 |
| Real Union | Denera | Denera | 29 | 1 | 0 | 0 | - | - | - | - | | | - | - | 29 | 1 |
| Sanse | 2.B | 2017/18 | 25 | 1 | - | - | - | - | - | - | | | - | - | 25 | 1 |
| Sanse | Denera | Denera | 25 | 1 | - | - | - | - | - | - | | | - | - | 25 | 1 |
| Real Sociedad | 1. | 2017/18 | 2 | 0 | 1 | 0 | - | - | 2 | 0 | | | - | - | 5 | 0 |
| Real Sociedad | 1. | 2018/19 | 7 | 0 | 0 | 0 | - | - | - | - | | | - | - | 7 | 0 |
| Real Sociedad | 1. | 2019/20 | 14 | 0 | 4 | 0 | - | - | - | - | | | - | - | 18 | 0 |
| Real Sociedad | 1. | 2020/21 | 32 | 0 | 2 | 0 | - | - | 6 | 0 | | | 1 | 0 | 41 | 0 |
| Real Sociedad | 1. | 2021/22 | 32 | 0 | 2 | 0 | - | - | 6 | 0 | - | - | - | - | 40 | 0 |
| Real Sociedad | 1. | 2022/23 | 27 | 0 | 3 | 0 | - | - | 5 | 0 | - | - | - | - | 35 | 0 |
| Real Sociedad | Denera | Denera | 114 | 0 | 12 | 0 | - | - | 19 | 0 | - | - | 1 | 0 | 146 | 0 |
| Alaves | 1. | 2023/24 | 36 | 1 | 1 | 0 | - | - | - | - | - | - | - | - | 37 | 1 |
| Alaves | Denera | Denera | 36 | 1 | 1 | 0 | - | - | - | - | - | - | - | - | 37 | 1 |
| Athletic | 1. | 2024/25 | - | - | - | - | - | - | - | - | - | - | - | - | - | - |
| Athletic | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 271 | 5 | 13 | 0 | - | - | 19 | 0 | - | - | 1 | 0 | 304 | 5 |

## Tituluak

* 19-20 Kopa

## Erreferentziak

* ↑ Gorosabelek 2028ra arte sinatu du Athletic Clubekin
* ↑ Alex Padillak eta Andoni Gorosabelek lehoi gisa debuta egin dute

## Kanpo estekak

* Fitxa - www.athletic-club.eus
* Datuak: Q40958022
* Multimedia: Andoni Gorosabel / Q40958022
# Troiako Gerra

Troiako Gerra greziar mitologian garrantzia handia duen gertaera da, agian benetako gertaera historiko xumeagoetan oinarrituta. Literaturan 10 urte iraun zuen gerra honetan, Troia edo Illium hiria, egungo Turkian kokatuta, mizenastar greziarrek edo akeoek setiatu zuten, Troiako Paris printzeak Helena Menelao Espartako erregearengandik bahitu ondoren.

## Literaturan

Gerrako zati andana grezierazko literaturako hainbat lanetan jorratzen dira. Horietako ezagunenak Homeroren Iliada eta Odisea dira. Iliadan, Troiako setioko hamargarren urteko 50 egun kontatzen dira, eta Odisean, Odiseo greziar buruzagiaren itzulera. Istorioko beste pasarte batzuk olerki epikoen zikloetan kontatzen ziren, baina zatika iritsi dira guregana. Gerrako eta gerraondoko beste pasadizoak grezierazko tragedian eta literaturako beste lanetan, zein Virgilio eta Ovidio bezalako poeta erromatarren olerkietan ere.

### Istorioa

Istorioaren hastapenean Atena, Hera eta Afrodita jainkosen arteko zetzan. Izan ere, Eris desadostasunaren jainkoak urrezko sagarra haietako lirainenari eman baitzion. Jainkosak Parisengana joan ziren, haien arten ederrena nor zen erabaki zezan. Parisek Afrodita jo zuen lirainena. Eskertzeko nahian, Afroditak Helena, emakume guztien ederrena, Parisekin maiteminarazi zuen. Parisek, orduan, Troiara eraman zuen. Honek Menelao senarraren sumina piztu zuen. Agamemnonek, Mizenasko erregeak eta Menelaoren anaiak, akeoen armada Troiara gidatu zuen, Helena berreskuratzeko asmotan. Heroi ugari hil ziren 10 urteko setioan, Akiles, Ajax, Hektor edo Paris besteak beste.
Azkenean Odiseori bururatutako Troiako Zaldiaren azpijokoa. Alde egin zuten plantak eginda, borrokalariz betetako zaldi erraldoia utzi zuten akeoek. Errendizio oparia zelakoan, troiarrek hirira sartu zuten. Gauean, hiriko ateak irekita, gupidarik gabe troiarrak hil eta tenpluak arpilatu zituzten akeoek. Honela, jainkoak haserrarazi ere egin zituzten, eta akeo gutxi itzuli ahal izan ziren etxera. Erromatarrek, geroago, bere jatorria Eneas troiarrarekin lotu zuten, hiria suntsitu eta gero Italiara alde egin zuelakoan.

## Historian

Antzinako greziarrek uste zuten Troiako gerra benetan gertatu zela, K.a. XIII. edo XII. mendean, eta Troia Dardaneloen inguruan kokatuta zegoela. Garai modernoetan, ordea, gerra eta hiria benetakoak ez zirela uste zen. Nolanahi ere, 1870ean, Heinrich Schliemann arkeologo alemaniarrak, Troiako gerra historikoa zela konbentziturik, Troia bilatu eta aurkitu zuen. Troiako gerrako gertaeren atzean errealitate historikoa ote dagoen edo ez argitzeke jarraitzen du. Historialari batzuen arabera gatazka K.a. 1194-1184 artean kokatzen da, Troia VII.eko sutearekin bat eginda.

## Bibliografia

* Iturriotz, Ander (2006): Giza abere heroikoa kultura homerikoan, Donostia, Jakin. ISBN 84-95234-29-7

## Kanpo estekak

* Datuak: Q42937
* Multimedia: Trojan War / Q42937
# Alcampell-El Campell

Alcampell edo El Campell (izen ofiziala Alcampell-El Campell, katalanezkoa El Campell, gaztelaniazkoa Alcampell) Huescako udalerria da.

## Ikus, gainera

* Huescako udalerrien zerrenda

## Erreferentziak

* ↑ Ley 25/2002 de creación de la Comarca de la Litera /la Llitera

## Kanpo estekak

* Datuak: Q984400
* Multimedia: Alcampell / Q984400